joelniklaus/EU_Wikipedias huggingface dataset:
Slizovky v širšom zmysle

Slizovky (lat. Myxomycota s.l.) je súhrnné označenie (v starších systémoch taxón, spravidla oddelenie) istých jednoduchých parazitických alebo saprofytických hubovitých organizmov, ktorých telo je tvorené špeciálnym druhom stielky, nahou amébovito sa pohybujúcou plazmatickou hmotou nazývanou plazmódium. Spôsobujú nádorové ochorenia rastlín (napr. rakovinovec zemiakový, peronospora), pred ktorými ich možno chrániť postrekom modrou skalicou.

Delenie a zaradenie 
Systematicky sa spravidla delili na tri alebo štyri triedy (nádorovky sa niekedy neuvádzali):
 bunkové slizovky/akrázie/akrasiomycéty (Acrasiomycetes, Acrasiales)
 vodné slizovky/labyrintky/hydromyxomycéty (Hydromyxomycetes, Labyrinthulomycota)
 pravé slizovky/slizovky v užšom zmysle/myxomycéty (Myxomycetes, Mycetozoa, Myxomycota s.s.)
 nádorovky (Plasmodiophoromycetes, Plasmodiophorales, Plasmodiophoromycota)

Pôvodne sa slizovky v širšom zmysle považovali za oddelenie (resp. viacero taxónov) húb alebo za sesterský taxón húb pod rastlinami; pravé slizovky sa považovali alternatívne za meňavky, teda vyslovene živočíchy. V súčasnosti sa slizovky v širšom zmysle (rozdelené na jednotlivé hlavné zoskupenia, nie ako celok) zaraďujú pod prvoky (a to akrázie, pravé slizovky a nádorovky) a pod Chromista (a to vodné slizovky) resp. v úplne najnovších systémoch (Adl et al. 2005 a podobne) do taxónov Amoebozoa (a to pravé slizovky), Excavata (a to akrázie), Rhizaria (a to nádorovky) a Chromalveolata – Labyrinthulomycota (a to vodné slizovky). Aj dnes sa však neformálne považujú aj za "hubovité organizmy" (huby v širšom zmysle). Pozri aj Systém živých organizmov.

Externé odkazy 
 Systém hub a "houbových organismů" (po česky)

Prvoky
Huby
Little Rock

Little Rock je hlavné a najľudnatejšie mesto amerického štátu Arkansas. Je to tiež sídlo okresu Pulaski County, má rozlohu . Metropolitná oblasť má okolo 700-tisíc obyvateľov.

Demografia 
 Belosi - 52,0%
 Černosi - 43,6%
 Pôvodní Američania (Indiáni) - 0,3%
 Aziati - 1,3%
 Ostatné rasy - 1,2%
 Dve alebo vaic rás - 1,6%
Obyvatelia hispánskeho pôvodu, bez ohľadu na rasu, tvoria 2,5% populácie.

Osobnosti mesta 
 Douglas MacArthur (* 1880 - † 1964), armádny generál
 Bill Clinton (* 1946), pôsobil v meste ako guvernér Arkansasu
 Roy Scheider (* 1932 – † 2008), filmový a televízny herec
 Leon Russom (* 1941), herec
 Corin Nemec (* 1971), herec
 Jason White (* 1973), hudobník

Partnerské mestá 
  Čchang-čchun, Čína
  Hanam, Kórejská republika
  Kao-siung, Taiwan
   La Petite-Pierre, Francúzsko  
  Mons, Belgicko
   Newcastle upon Tyne, Spojené kráľovstvo
  Pachuca de Soto, Mexiko
  Ragusa, Taliansko
  Samsun, Turecko

Referencie

Iné projekty

Externé odkazy 
 Oficiálna stránka

 
Mestá v Arkansase
Hlavné mestá štátov USA
Chełm

Chełm je poľské mesto v Lubelskom vojvodstve. Má 68 160 obyvateľov (2006).

Partnerské mestá 
  Knoxville, Tennessee, USA
  Kovel, Ukrajina
  Łuck, Ukrajina
  Morlaix, Francúzsko
  Sindelfingen, Nemecko
  Utena, Litva

Iné projekty

Externé odkazy 
 Oficiálna stránka
Mapa

Mestá v Lubelskom vojvodstve
Powiat chełmski
Deväť klasických kníh

Deväť klasických kníh alebo Štyri knihy a päť klasických textov (čín. 四書五經 pchin-jin Sìshū Wŭjīng / S'-šu wu-ťing) je autoritatívny kánon čínskeho konfucianizmu pochádzajúci z obdobia pred rokom 300 pred Kr.

Štyri knihy 
Súbor Štyroch kníh (四書 , S'-šu) zostavil v období dynastie Sung filozof Ču Si.
 Veľké učenie (大學, Ta-süe)
 Cesta stredu (中庸, Čung-jung)
 Rozhovory a výroky (論語, Lun-jü)
 Meng-c’ (孟子, Meng-c' )

Päť kánonických kníh  
Autorstvo alebo zostavenie Piatich kánonických kníh zvaných tiež Päť klasických kníh (五經, Wu-ťing) sa tradične pripisuje Konfuciovi samotnému.
 Kniha premien (易經, I-ťing)
 Kniha piesní (詩經, Š’-ťing)
 Kniha listín (書經, Šu-ťing)
 Kniha obradov (禮記, Li-ťing)
 Anály jarí a jesení (春秋, Čchun-čchiou)

Konfucianizmus
Gorod

Gorod je technická death metalová skupina z francúzskeho mesta Bordeaux. Gorod vznikli pod názvom Gorgasm v roku 1997, ale v USA kapela v podobnom žánri pod rovnakým menom už existovala, tak sa premenovali na Gorod. Skupinu založili basgitarista Barby, gitarista Mathieu a bubeníčka Sandrine. Za hlavné vplyvy tejto kapely patria hlavne skupiny Death, Suffocation, Spawn of Possession v menšej miere počuť v ich skladbách inšpirácie od kapiel Carcass, Atheist Coroner a Meshuggah. Veľkú rolu v ich progresívnom a technickom štýle hrania má aj džez. Prvý radový album Neurotripsicksbol vynovený v roku 2005 o dve bonusové skladby, ostatné skladby na ňom boli remastrované skladby, ktoré už vyšli predtým rok pod starým názvom – Gorgasm. Album z 2006 Leading Vision je považovaný kritikmi za jeden z najoriginálnejších albumov v podžánri technický death metal, ktoré boli vydané v roku 2006.. Ich posledný album Process of a New Decline je obohatený o umelecké hudobné elementy vo vyšších a vysokých tempách, ktoré súvisia s príchodom nového bubeníka Sama.

Aktuálna zostava

Benoit Claus "Barby" – basgitara
Julien "Nutz" Deyres – vokály
Mathieu Pascal – gitara
Samuel Santiago – bicie
Nicolas Alberny – gitara

Bývalí členovia
Sandrine Bourguignon – bicie
Nico – gitara
Arnaud Pontaco – gitara
Guillame – vokály

Diskografia
 Gorgasm Demo 2000
 Promo Demo 2002
 Embalmed Madness 2005
 Neurotripsicks 2005
 Leading Vision 2006
Process of a New Decline 2009
Transcendence (EP) 2011
A Perfect Absolution 2012

Referencie
biografia z oficiálnej stránky
receznie albumu leading vision

Externé odkazy
 Gorod na Metal-Archives 
 oficiálny web skupiny Gorod
 skupina Gorod na Myspace

Francúzske deathmetalové hudobné skupiny
Hudobné skupiny z 1997
Karbonyl

Karbonyl môže byť:
 v organickej chémii zlúčenina obsahujúca karbonylovú skupinu, pozri Karbonylová skupina
 v anorganickej chémii komplexná zlúčenina s ligandom CO
Pierre (Južná Dakota)

Pierre je hlavné mesto amerického štátu Južná Dakota. Má rozlohu  a v roku 2010 malo 13 646 obyvateľov. Je to druhé najmenšie hlavné mesto štátu USA podľa počtu obyvateľov, po meste Montpelier vo Vermonte. 

Pierre sa stalo hlavným mestom v roku 1889. Hlavným dôvodom bola jeho poloha v centrálnej časti štátu Južná Dakota. Preto je aj v súčasnosti dôležitým dopravným uzlom štátu.

Referencie

Iné projekty

Externé odkazy 
 Oficiálna stránka 
 Hospodárska komora mesta Pierre (Chamber of Commerce)  
 The Capital Journal - Pierrské noviny  

Mestá v Južnej Dakote
Hlavné mestá štátov USA
ZFS

ZFS je súborový systém, pôvodne vytvorený spoločnosťou Sun Microsystems pre operačný systém Solaris. Kľúčovou vlastnosťou je integrácia konceptov súborového systému a správy zväzkov. Implementácia ZFS v Solarise je pod open source licenciou CDDL.

Vlastnosti 
 128-bitové adresovanie
 copy-on-write operácie
 snapshoty a klony ako operácia v lineárnom čase
 dynamický striping
 automatické zohľadnenie endianity (poradia bajtov)

Externé odkazy 
 vývojárska komunita ZFS a podrobná dokumentácia
 ZFS odporúčané postupy

Súborové systémy
Jefferson City

Jefferson City je hlavné mesto amerického štátu Missouri a sídlo okresu Cole County. 

Má rozlohu  a žije tu 43 079 obyvateľov (2010), v širšej mestskej oblasti okolo 54-tisíc.

Partnerské mestá 
 Mníchov, Bavorsko, Nemecko, 2004

Osobnosti mesta 
 Jack Kilby (* 1923 – † 2005), fyzik a vynálezca, držiteľ Nobelovej ceny
 Christian Cantwell (* 1980), atlét-guliar

Iné projekty

Externé odkazy 
 Oficiálna stránka 

Mestá v Missouri
Hlavné mestá štátov USA
Helena (Montana)

Helena je hlavné mesto amerického štátu Montana a sídlo okresu Lewis and Clark County. Má rozlohu 36,3 km² a žije tu 28 190 obyvateľov (2010), v metropolitnej oblasti 67 636. Bolo založené v roku 1864.

Osobnosti mesta 
 Gary Cooper (1901 - 1961), herec
 Dirk Benedict (* 1945), herec, scenárista a režisér

Referencie

Iné projekty

Externé odkazy 
 Oficiálna stránka

Mestá v Montane
Hlavné mestá štátov USA
Eindhoven

Eindhoven je mesto na juhu Holandska v provincií Severné Brabantsko. Počet obyvateľov je 440 000, celá metropolitná zóna (vrátane Helmondu) má okolo 750 000 obyvateľov. Mesto je domovom slávneho futbalového klubu PSV Eindhoven, ktorý hrá svoje domáce zápasy na štadióne Philips Stadion.

Dejiny 
Prvá písomná zmienka o Eindhovene pochádza z roku 1232, keď mu vojvoda Hendrik I. Brabantský udelil mestské práva.

Mestské časti 
 Gestel
 Stratum
 Tongelre
 Strijp
 Woensel
 Meerhoven

Iné projekty

Externé odkazy 
 www.eindhoven.eu - oficiálna stránka mesta

 
Mestá v Holandsku
Electronic Arts

Electronic Arts (EA) (NASDAQ: EA) je americká firma, ktorá sa zaoberá vývojom, obchodom a distribúciou počítačových a video hier. Bola založená v roku 1982 Tripom Hawkinsom. Spoločnosť sa stala priekopníkom herného odboru na osobných počítačoch a je tak isto známa propagáciou designerov a programátorov, ktorí sú za hry zodpovední. EA bola v prvých rokov len vydavateľ (len pre PC), avšak na konci 80. rokov začala vyvíjať aj vlastné hry a v 90. rokoch začala s podporou herných konzol. Začala tiež expandovať a získavať niektorých úspešných vývojárov. EA sa stala najväčším vydavateľom produktov tretích strán (informácie z roku 2000) s príjmom 3,129 miliárd za fiškálny rok 31. marca 2005.  V súčasnosti sú najúspešnejšie produkty spoločnosti športové simulátory, hry založené na populárnych filmoch a dlhé série, ako napríklad Need for speed, Medal of Honor, Battlefield, The Sims a počítačová hra Harry Potter podľa filmovej predlohy. Spoločnosť bola tak isto predmetom kritiky, hlavne kvôli svojej obchodnej taktike a zamestnaneckej politike.

Hlavné diela alebo série 
 Séria Need For Speed
 Séria Harry Potter
 Štyri diely The Sims a datadisky
 Séria NHL
 Séria NBA
 Séria FIFA
 Séria Battlefield
 Dva diely Black and white
 Séria SimCity
 Séria Fifa Manager
 Séria Pán prsteňov
 Godfather
 Séria Rock Band
 Séria Command & Conquer

Firma Electronic Arts 

 EA Sports
 EA Play
 EA Games
 EA Interactive

Referencie

Iné projekty

Externé odkazy 
 Oficiálne stránky Electronic Arts 
 České stránky Electronic Arts

 
Podniky v USA
Softvérové podniky
Vývojárske a vydavateľské spoločnosti počítačových hier a videohier
Lancaster (Pensylvánia)

Lancaster je mesto v americkom štáte Pensylvánia a sídlo okresu Lancaster County. Má rozlohu  a v roku 2000 tu žilo 55 351 obyvateľov, v metropolitnej oblasti takmer 480-tisíc.

Mesto pôvodne nazývané Hickory Town premenoval Johm Wright podľa anglického mesta Lancaster. Jeho symbol, červená ruža je prevzatá od dynastie Lancasterovcov. 

Lancaster bol v roku 1681 súčasťou Penn's Woods Charter Williama Penna a v roku 1734 ho James Hamilton vyčlenil. Počas americkej vojny za nezávislosť bol krátko v roku 1777 hlavným mestom kolónií keď bol Philadelphiu dobyli Briti. Lancaster bol hlavným mestom Pensylvánie od roku 1799 do 1812, potom bolo sídlo hlavného mesta presunuté do Harrisburgu.

Osobnosti mesta 
 Beth Behrsová (* 1985) herečka a speváčka

Referencie

Iné projekty

Externé odkazy 
 Oficiálna stránka
 Downtown Lancaster
 Pennsylvania Dutch Convention and Visitors Bureau

 
Mestá v Pensylvánii
Hrebeň

Hrebeň môže označovať:

 pretiahnutý nástroj so zúbkami na česanie vlasov a chlpov, pozri hrebeň (vlasy)
 pretiahnutý nástroj so zúbkami na zber lesných plodín, pozri hrebeň (zber plodín)
 pretiahnutý nástroj so zúbkami na čistenie priadze, ľanu, konopí a podobne
 horná pretiahnutá, spravidla ostrá, časť niečoho
 v biológii: 
 kožný výrastok na hlave niektorých druhov vtákov, pozri hrebeň (vtáky)
 horná časť krku veľkých domácich zvierat a diviaka, pozri hrebeň (krk)
 šupinatý útvar na chrbte a hlave niektorých druhov plazov, pozri hrebeň (plazy)
 kožný výrastok na chrbte mlokov
 v medicíne: krista
 v architektúre:
 vodorovná spojnica najvyšších bodov strechy; prienik dvoch strešných plôch, ktoré majú rovnobežné podstrešie, pozri hrebeň (strecha)
 spúšťacia drevená alebo železná mreža v stredovekých bránach, ktoré nemali padací most, pozri hrebeň (mreža)
 v technike: ozubený nástroj ako súčasť rôznych mechanizmov, pozri hrebeň (technika)
 v geomorfológii: 
 úzky pretiahnutý chrbát v najvyššej časti pohoria, pozri hrebeň (geomorfológia)
 nepresne: chrbát (geomorfológia)
 v hydrológii: úzke časti na vrchole (morskej) vlny, pozri hrebeň (hydrológia)
 v meteorológii: pás vzduchovej hmoty medzi dvomi tlakovými nížami, pozri hrebeň (meteorológia)
 vrch (230,4 m n. m.) v Chvojnickej pahorkatine nad Holíčom, pozri Hrebeň (vrch)
Toray Pan Pacific Open 2007

Toray Pan Pacific Open 2007 bol tenisový turnaj okruhu WTA, ktorý sa hral v Tokiu v Japonsku od 27. januára do 4. februára 2007. Vyhrala ho Martina Hingisová, ktorá vo finále porazila piatu nasadenú Anu Ivanovićovú 6-4, 6-2. Bol to jej 43 titul na okruhu WTA.

Nasadenie 
V zozname sú nasadené hráčky. V zátvorkách je kolo, ktorom vypadli.

Výsledky

Legenda
 Q = Kvalifikantka
 WC = divoká karta
 r = skreč

Dvojhry

Posledných osem

Horná polovica

Dolná polovica

Poznámky
Víťazka získala 182 000 $ a 430 bodov.
Porazená finalistka získala 97 800 $ a 300 bodov.
Posledná priama učastníčka bola Jelena Vesninová (47.).
Zástupkyňou hráčok bola Ai Sugijamová.

Štvorhry

Nasadenie
V zozname sú nasadené páry. V zátvorkách je kolo, ktorom vypadli.

Výsledky

Poznámky
Víťazky získali 54 540 $ a 430 bodov.
Porazené finalistky získali 29 350 $ a 300 bodov.
Posledné priame účastníčky boli Emma Laineová/Anastassia Rodionovová (kombinované poradie: 120).
Zástupkyňa hráčok bola Akiko Morigamiová.

Kvalifikácia dvojhry
Štyri hráčky, ktoré sa kvalifikovali do hlavného turnaja:
 Roberta Vinciová
 Lilia Osterlohová
 Nicole Prattová
 Bethanie Matteková

Nasadenie
V zozname sú nasadené hráčky. V zátvorkách je kolo, ktorom vypadli.

Skupina 1

Skupina 2

Skupina 3

Skupina 4

Poznámky
Hráčky, ktoré sa kvalifikovali do hlavného turnaja získali 20 bodov.
Finalistky získali 4 365 $ a 15 bodov.
Zástupkyňou hráčok bola Kumiko Iijimová.

Externé odkazy
Stránka turnaja Toray Pan Pacific Open

Tenis v 2007
Tenisové turnaje v Japonsku
Pan Pacific Open

Toray Pan Pacific Open (東レ|東レ・パン・パシフィック・テニス) je tenisový turnaj na okruhu WTA, ktorý sa hrá od roku 1984 na kobercových dvorcoch v hale v Tokiu. Od roku 1993 je klasifikovaný ako turnaj typu WTA Tier I.

Aj keď patrí do najvyššej skupiny turnajov po grandslame, jeho štartové pole oslabuje skutočnosť, že sa koná hneď po skončení Australian Open.

Výsledky 
Od roku 1993:

Externé odkazy 
 Oficiálna stránka turnaja

 
Tenisové turnaje v Japonsku
Pattaya Women’s Open 2007

Pattaya Women’s Open 2007 bol tenisový turnaj okruhu WTA, ktorý sa hral v Pattaya City v Thajsku od 3. februára do 11. februára 2007. Vyhrala ho nenasadená Sybille Bammerová, ktorá vo finále porazila piatu nasadenú Giselu Dulkovú 7-5, 3-6, 7-5. Bol to jej prvý titul na okruhu WTA.

Dvojhry

Nasadenie 
V zozname sú nasadené hráčky. V zátvorkách je kolo, v ktorom vypadli.
 Marion Bartoliová (2. kolo)
 Maria Kirilenková (1. kolo)
 Mara Santangelová (Štvrťfinále)
 Pcheng Šuaj (Semifinále)
 Sania Mirzová (Semifinále)
 Gisela Dulková (Finále)
 Vasilisa Bardinová (1. kolo)
 Aiko Nakamurová (2. kolo)

Výsledky

Posledných osem
\

Poznámky
Víťazka získala 23 700 $ a 115 bodov.
Porazená finalistka získala 12 775 $ a 80 bodov.
Posledná priama učastníčka bola Kateryna Bondarenková.
Zástupkyne hráčok boli Tamarine Tanasugarnová a Marion Bartoliová.

Štvorhry

Nasadenie
V zozname sú nasadené páry. V zátvorkách je kolo, v ktorom vypadli.
 Čan Jung-žan Čuang Ťia-žung
 Nicole Prattová Mara Santangelová
 Juliana Fedaková Anastasia Rodionovová (Štvrťfinále)
 Gajdošová Kostanićová-Tošićová

Výsledky

Poznámky
Víťazky získali 27 730 $ a 275 bodov.
Porazené finalistky získali 14 900 $ a 190 bodov.
Posledné priame účastníčky boli Emmanuelle Gagliardiová/Selima Sfarová (kombinovane poradie 221).
Zástupkyňa hráčok bola Aravane Rezaiová.

Kvalifikácia dvojhry
Štyri hráčky, ktoré sa kvalifikovali do hlavnej súťaže:
 Noppawan Lertcheewakarnová
 Andreja Klepačová
 Cipora Obzilerová
 Meng Juanová
Nasadenie
V zozname sú nasadené hráčky. V zátvorkách je kolo, v ktorom vypadli.
 Melinda Czinková (Finále)
 Erika Takaová (2. kolo)
 Cipora Obzilerová
 Meng Juanová
 Chine-Wei Chanová (2. kolo)
 Sophie Fergusonová (Finále)
 '''Andreja Klepačová
 Carly Gullicksonová (2. kolo)

Výsledky

Skupina 1

Skupina 2

Skupina 3

Skupina 4

Poznámky
Hráčky, ktoré sa kvalifikovali získali 7 bodov.
Finalistky získali 580 $ a 3 body.
Posledná priama učastníčka bola Lavinia Tanantaová.
Zástupkyňa hráčok bola Meng Juanová.

Výsledky Key
 Q = Kvalifikantka
 WC = divoká karta
 r = skreč
 Alt = náhradníčka
 LL = Lucky Loser

Externé odkazy
Pattaya Women’s Open website

Tenis v 2007
KDevelop

KDevelop je slobodný softvér a IDE pre GNU/Linux a iné Unix-like operačné systémy. KDevelop je licencovaný pod GPL.

KDevelop nezahŕňa v sebe kompilátor, ale opiera sa o GNU kompilátory (prípadne umožňuje prepojenie na iné kompilátory) pomocou ktorých vytvára spustiteľný kód.

Súčasná verzia, 3.5.0, podporuje množstvo programovacích jazykov ako sú Ada, Bash, C, C++, Fortran, Java, Pascal, Perl, PHP, Python, Ruby, a SQL.

História 
Zdrojový kód KDevelop 3.0 bol voči KDevelop 2 kompletne prepísaný. Bol vydaný spolu s KDE 3.2 vo  februári 2004.

Vlastnosti 
KDevelop používa zapúzdrený textový editor cez KPart technológiu. Prednastavený editor je Kate, ktorý môže byť nahradený napr. Qt Designerovým editorom. Zoznam vlastností sa sústreďuje viac na samotný KDevelop. Vlastnosti špecifické pre komponentu editora sú dostupné na stránke Kate.
syntax highlighting a automatické odsadzovanie (Kate).
 Správa projektov rôznych typov ako je Automake, qmake pre projekty založené na Qt  a Ant pre projekty založené na Jave .
 Class browser.
 GUI Designer
 Front-end pre GNU kompilátory.
 Front-end pre GNU debuger.
 Wizardy pre generovanie a rozširovanie definície tried a aplikácie.
 Automatické  dopĺňanie kódu pre (C/C++).
 Zabudovaná podpora pre Doxygen.
 Podpora systémom na správu revízií (známa ako SCM). Sem patria CVS, Subversion , Perforce and ClearCase.

KDevelop 3 je úplne postavený na plugin architektúre. Ak vývojár zmení nejakú časť, musí skompilovať iba príslušný plugin. Je možnosť nastaviť profily, ktoré určia aké pluginy sa majú natiahnúť. KDevelop je nezávislý od programovacieho jazyka, podporuje KDE, GNOME, a množstvo iných technológií ako napr. Qt, GTK+, a wxWidgets.

Podpora zahŕňa GNU (automake), cmake, qmake, a make.

Code completion je prístupné pre C a C++. Symboly sú udržované v Berkeley DB súbore pre rýchle vyhľadávanie bez nutnosti opakovať syntaktickú analýzu. KDevelop ponúka vývojárom tiež nástroje pomáhajúce vytvoriť syntaktické analyzátory (parsery) pre iné programovacie jazyky.

Integrovaný debuger umožňuje grafickou formou prechádzať a analyzovať bežiaci kód. 

Quick Open funkcia umožňuje rýchlu navigáciu medzi súbormi.

V súčasnosti je dostupných niečo medzi 50 až 100 pluginov vyutvorných pre toto prostredie.

Iné projekty

Externé odkazy 
 Séria tutoriálov 
 KDevelop homepage 
 KDevelop projekt na freshmeat 
 Freehacker - interview s členmi KDevelop team 
 KDE programovací tutoriál pre KDevelop 
 KDE Wiki - KDevelop Talk 

KDE
Vývojové prostredia
André Frossard

André Frossard (* 14. január 1915, Saint-Maurice-Colombier, Francúzsko – † 2. február 1995, Versailles, Francúzsko) bol popredný francúzsky katolícky spisovateľ, novinár a filozof, od roku 1987 člen Francúzskej akadémie. Bol blízkym priateľom pápeža Jána Pavla II. Jeho knihy boli preložené do mnohých jazykov, vrátane slovenčiny. 

Najslávnejším a najprekladanejším Frossardovým dielom je autobiografická kniha Boh jestvuje, ja som sa s ním stretol (orig. Dieu existe, je l’ai rencontré), kde popisuje svoju konverziu ku katolicizmu, ku ktorej došlo v roku 1935 (v mladosti bol radikálnym ateistom a socialistom). 

Jeho otcom bol Ludovic-Oscar Frossard, jeden zo zakladateľov Francúzskej komunistickej strany.

Dielo 
 La Maison des otages (1946)
 Histoire paradoxale de la IVe République (1954)
 Le Sel de la terre (1956)
 Voyage au pays de Jésus (1958)
 Les Greniers du Vatican (1960)
 Votre humble serviteur, Vincent de Paul (1960)
 Dieu existe, je l’ai rencontré (1969), slovensky ako Boh jestvuje, ja som sa s ním stretol (1973, 1992)
 La France en général (1975)
 Il y a un autre monde (1976)
 Les trente-six preuves de l’existence du diable (1978)
 L’art de croire (1979)
 N’ayez pas peur, dialogue avec Jean-Paul II (1982)
 La Baleine et le Ricin (1982)
 L’Évangile selon Ravenne (1984)
 Le Chemin de croix, au Colisée avec Jean-Paul II (1986)
 N’oubliez pas l’amour, la Passion de Maximilien Kolbe (1987)
 Le Crime contre l’humanité (1988)
 Portrait de Jean-Paul II (1988)
 Le Cavalier du Quai Conti (1988)
 Dieu en questions (1990)
 Le Monde de Jean-Paul II (1991)
 Les grands bergers (1992)
 Excusez-moi d’être français (1992)
 Défense du Pape (1993)
 L’Evangile inachevé (1995

Externé odkazy 
 Stránka člena Francúzskej akadémie 

Francúzski spisovatelia
Členovia Francúzskej akadémie
Osobnosti z Versailles
Pattaya Women’s Open

Pattaya Women's Open je tenisový turnaj, ktorý sa hrá v thajskom meste Pattaya na tvrdom povrchu. Od roku 1991 do roku 2008 bol tento turnaj zaradený ako Tier IV do okruhu WTA. Od roku 2009 figuruje ako WTA International.

Výsledky

Dvojhry

Štvorhry

Pozri aj 
 Zoznam tenisových turnajov

Externé odkazy 
 Oficiálna stránka turnaja

 
WTA Tour
Tenisové turnaje v Thajsku
Bamse

Bamse (* 1937 - † 22. júl 1944) bol legendárny nórsky pes plemena svätobernardský pes (ľudovo bernardín). Preslávil sa počas druhej svetovej vojny ako maskot nórskych námorných síl.

Bamse sa preslávil jednak ako maskot a miláčik nórskych námorníkov ale aj ako zachránca ľudských životov. 9. februára 1940 bol vymenovaný za plnohodnotného člena posádky lode Thorodd. Táto loď bola jedna z 13 nórskych lodí, ktoré po páde Nórska do rúk nacistického Nemecka utiekli do Spojeného kráľovstva. Bola prebudovaná na mínolovku a zúčastňovala sa bojových operácii na strane spojencov. Jej domovskými prístavmi boli mestá Montrose a Dundee v Škótsku. Je známe, že Bamse počas tohoto obdobia zachránil minimálne 2 životy a o záchranu ďalších sa pokúsil. 

Bernardínovi Bamse bola udelená zvieracia obdoba významného britského rádu Kríž kráľa Juraja za statočné činy a na jeho pamiatku bola v škótskom meste Angus postavená jeho socha.

Uhynul v roku 1944 a je pochovaný v Montrose. Na jeho pohrebe sa zúčastnili posádky šiestich námorných lodí a stovky miestnych školákov.

Externé odkazy 
 Bamse - History of the legendary Norwegian Sea-Dog
 Bamse - the legendary Norwegian Sea-Dog

Slávne psy
Gastown

Gastown je historická štvrť vo Vancouveri, ležiaca medzi mestskými časťami Downtown a Downtown Eastside. Je ohraničená ulicou Water Street a trasou Kanadskej pacifickej železnice a ulicami Columbia Street, Hastings Street a Cambie Street.

Dejiny
Gastown bol prvým centrom mesta – downtownom. Je pomenovaný po Johnovi Deightonovi, britskom námorníkovi, kapitánovi parníka a barmanovi, prezývanom Utáraný Jack - Gassy Jack, ktorý v tejto oblasti v roku 1867 otvoril prvý saloon. Gastown začal čoskoro prosperovať vďaka svojej píle a svojmu prístavu a rýchlo sa stal hlavným strediskom obchodu na okolí fjordu Burrard Inlet. Stal sa domovom pre lesných robotníkov a rybárov a pre posádky plachetníc, ktoré priplávali naložiť náklad dreva do Gastownu a mesta Moodyville, ležiaceho na severe fjordu Burrard Inlet.

V roku 1886 bolo založené mesto Vancouver a Gastown sa stal jeho súčasťou. V ten istý rok vypukol veľký požiar, ktorý Gastown s výnimkou dvoch budov premenil na spálenisko. Oblasť Gastownu bola kompletne prestavaná a darilo sa jej, stala sa strediskom veľkoobchodov až do vypuknutia Veľkej hospodárskej krízy v 30. rokoch 20. storočia. Až do zavedenia prohibície bol Gastown centrom nočného života – bolo v ňom 300 barov a krčiem. Po skončení hospodárskej krízy sa Gastown stal opomínanou a ošarpanou štvrťou vo veľkom a rozvíjajúcom sa meste a na tejto úrovni ostal až do 60. rokov.

V 60. rokoch sa občania mesta postavili proti plánom výstavby diaľnice, ktorej trasa mala smerovať cez historické štvrte Gastown a Chinatown a mestskú časť Strathcona. Kampaň vedená obchodníkmi a majiteľmi podnikov spolu s demonštrantmi, z ktorých niektorí boli Američania, vyhýbajúci sa povolaniu do armády (koncom 60. a začiatkom 70. rokov prebiehala vojna vo Vietname) vyvíjali nátlak na vládu provincie Britská Kolumbia, ktorá napokon v roku 1971 vyhlásila Gastown za súčasť historického dedičstva, čím sa jeho historické budovy uchovali do dnešných čias.

Súčasnosť
V Gastowne sú obchody so suvenírmi pre turistov (na ulici Water Street), nočné podniky, reštaurácie, domovy ľudí s najnižšími príjmami aj nové kvalitné domy pre obyvateľov s vyšším príjmom. Ďalej sú tu právnické kancelárie, architektonické štúdiá, počítačové obchody, internetové kaviarne, umelecké galérie, hudobné a umelecké štúdiá a herecké a filmové školy.

Najslávnejšou (no nie najstaršou) pamiatkou v Gastowne sú Steam clock, parné hodiny. Nachádzajú sa na rohu ulíc Cambie Street a Water Street. Dlho boli poháňané elektrinou, no po ich oprave s finančnou pomocou miestnych obchodov už opäť fungujú iba na paru. Sú poháňané  nízkotlakovou parou, ktorá poháňa miniatúrny parný stroj v podstavci hodín. K oznamovaniu času slúži hvizd pary.

Medzi populárne kultúrne podujatia, ktoré sa v Gastowne konajú každý rok patrí Medzinárodný jazzový festival (Vancouver International Jazz Festival) a medzinárodné cyklistické preteky Tour de Gastown.

Galéria

Externé odkazy
 Oficiálna stránka Gastownu 
 Gastown na stránke Virtual Vancouver 
 Sprievodca Gastownom 

Historické štvrte vo Vancouveri
Klinika Grace

Klinika Grace (v origináli: Grey's Anatomy) je populárny americký seriál odohrávajúci sa na Klinike Grace vo washingtonskom meste Seattle. Seriál debutoval na americkom televíznom kanáli ABC v marci 2005. Na Slovensku sa seriál začal vysielať 23. novembra 2006 na STV. Hlavnou postavou seriálu je doktorka Meredith Grey, ktorá pracuje ako chirurg na spomínanej Klinike Grace.

Série

Postavy

Ocenenia 
Seriál získal mnoho ocenení i nominácii v časovom období 2004 - 2009. Najhodnotnejšie výhry sú Cena Emmy za rok 2008 za najlepší televízny seriál - kategória dráma - najlepšia herečka Katherine Heigl, Zlatý glóbus za rok 2007 za najlepší televízny seriál - kategória dráma, Zlatý glóbus za rok 2006 za najlepšia herečka v seriáli, miniseriáli... Sandra Oh a Cena Emmy za rok 2006 za najlepší televízny seriál - kategória dráma.

Externé odkazy 

 Oficiálna stránka seriálu
 Anglická stránka serálu
 Slovenská stránka seriálu

Televízne seriály USA
Televízne seriály z roku 2005
Televízne seriály ABC
Lekárske televízne seriály
Druhý česko-slovenský odboj

Druhý česko-slovenský odboj alebo česko-slovenský protinacistický odboj sa začal formovať v roku 1939 a skončil až po porážke nacistického Nemecka a oslobodením posledných častí Česko-Slovenska v roku 1945.

Delí sa na „domáci“ (pôsobiaci na území Protektorátu Čechy a Morava a vojnovej Slovenskej republiky pred jeho oslobodením Spojencami) a „zahraničný“ (pôsobiaci v zahraničí). Domáci odboj sa delí na „komunistický“ (vznikol až neskôr v roku 1941 po napadnutí ZSSR) a „demokratický“. Zahraničný odboj sa v tomto období rozdelil na „východný“ (1. česko-slovenský armádny zbor v ZSSR, 1. česko-slovenská zmiešaná letecká divízia) a „západný“ (čs. vojenské pozemné jednotky na Západe, česko-slovenské perute v RAF), podľa armády, v ktorej radoch dotyční bojovali. Zmienené rozdelenie je však sčasti umelo vytvorené, keďže napríklad niektorí odbojári z radov komunistov sa pridávali v rozpore s oficiálnou líniou strany k odboju proti nacizmu už v roku 1939 a niektorí príslušníci zahraničného odboja navyše bojovali postupne na oboch frontoch. 

V období komunizmu bol význam západného a demokratického odboja systematicky bagatelizovaný a jeho účastníci perzekvovaní a väznení. Naopak význam komunistického a časti východného odboja boli neprimerane zveličované a prikrášľované (napr. samotným tvrdením, že komunisti vzdorovali nacistickej okupácii od začiatku).

Iné projekty 

Česko-slovenský odboj počas druhej svetovej vojny
Matúš Čák

Matúš Čák (starým pravopisom zriedkavo aj: Matúš Csák) môže byť meno viacerých príslušníkov viacerých vetiev rodu Čák, napr.:
zakladateľ trenčianskej vetvy rodu Čák, zomrel v roku 1254), synonymum: Matúš I. Čák (z trenčianskej vetvy), pozri Matúš Čák (zomrel 1254)
syn predošlého, zomrel 1283/1284, synonymum: Matúš II. Čák (z trenčianskej vetvy), pozri Matúš Čák (strýko Matúša Čáka Trenčianskeho)
synovec predošlého, žil cca. 1260 - 1321, synonymá: Matúš III. Čák (z trenčianskej vetvy), Matúš Čák Trenčiansky, pozri Matúš Čák Trenčiansky
syn Matúša Čáka Trenčianskeho, zomrel 1318, synonymum: Matúš IV. Trenčiansky (z trenčianskej vetvy), pozri Matúš Čák (syn Matúša Čáka Trenčianskeho)

Zdroje 
 
Csák. In: Lexikon des Mittelalters. CD-ROM-Ausgabe. Verlag J. B. Metzler 2000
Rockefellerovo centrum

Rockefellerovo centrum () je komplex 19-tich komerčných budov medzi 48. a 51. ulicou v New Yorku. Postavila ich rodina Rockefellerovcov a nachádzajú sa v centre Midtown Manhattanu medzi Piatou Avenue a Siedmou Avenue.

V roku 1988 bolo centrum vyhlásené za národnú historickú pamiatku. Je to najväčší komplex v súkromných rukách svojho druhu na svete a medzinárodný symbol modernistického architektonického štýlu zmiešaného s kapitalizmom.

Iné projekty 

Stavby v New Yorku
Architektúra z 1939
National Register of Historic Places
Yann Tiersen

Yann Tiersen (* 23. jún 1970, Brest) je francúzsky avantgardný hudobník a multiinštrumentalista. V jeho tvorbe sa často objavujú melódie klavíra, akordeónu, fúkacej klávesovej harmoniky a huslí. Preslávil sa skladbami k filmom Amélia z Montmartru a Good bye Lenin!.

Diskografia 
 La Valse des Monstres (1995)
 Rue des Cascades (1996)
 Le Phare (1998)
 Tout est Calme (1999)
 Black Session (1999)
 Amélie Original Soundtrack (2001)
 L'Absente (2001)
 C’était ici (2002)
 Good Bye Lenin! Original Soundtrack (2003)
 Yann Tiersen & Shannon Wright (2004)
 Les Retrouvailles (2005)
 On Tour (2006)
 Tabarly (2008)
 Dust Lane (2010)
 Skyline (2011)

Iné projekty

Externé odkazy 
 Oficiálne stránky Yanna Tiersena 
 Yann Tiersen na Last.fm 

Francúzski hudobní skladatelia
Francúzski skladatelia filmovej hudby
Faráh (rieka)

Faráh alebo Farráh je rieka na západe Afganistanu. Rieka pramení v pohorí Bande Bajan a tečie  k Hílmandským močiarom na afgansko-iránskej hranici. Na rieke leží mesto Farráh.

Pozri aj

Externé odkazy 
 Satelitné snímky rieky Faráh (november 2006) z NASA Earth Observatory

Rieky v Afganistane
Sououd-e-Melli

Sououd-e-Melli (čo po paštsky znamená Národná hymna) bola národnou hymnou Afganistanu v rokoch 20062021. Text hymny napísal Abdul Bari Jahani a hudbu napísal Babrak Wassa.

Paštúnsky text 
دا وطن افغانستان دی
دا عزت د هر افغان دی

کور د سولی کور د توری
هر بچی یی قهرمان دی

دا وطن د تولو کور دی
د بلوچو د ازبکو

د پښتون او هزاره وو
د ترکمنو د تاجکو

ورسره عرب، گوجر دی
پامیریان، نورستانیان

براهوی دی، قزلباش دی
هم ایماق، هم پشه ییان

دا هیواد به تل زلیژی
لکه لمر پرشنه آسمان

په سینه کی د آسیا به
لکه زره وی جاویدان

نوم د حق مودی رهبر
وایو الله اکبر وایو الله اکبر

Preklad 
Dá watan Afghánistán day
Dá azat de har Afghán day
kór de sole, kór de túre
har bačay ye qahramán day
Da watan de ttolo kór day
de Baločo, de Uzbäko
de Paxhtun aw Hazaráwo
de Turkmano de Taĵäko
Wor sara Arab, Guĵär dí
Pámiriyán, Nuristáňán
Bráhuwi dí, Qizilbáš dí
ham Aimáq, Pašáyán
Dá hiwád ba tél ʒaleĝi
leka lmar pér šne ásmán
Pa siné ke de Ásyá ba,
leka zrrà wi Jáwidán
num de haq mó day rahbar
wáyu Alláhu Akbar, wáyu Alláhu Akbar

Slovenský preklad 
Táto krajina je Afganistan,
je pýchou každého Afganca,
krajina mieru, krajina meča,
Jej synovia sú všetci odvážni,
Toto je krajina všetkých kmeňov,
Krajina Baluchov a Uzbekov,
Paštúnov a Hazarov,
Turkménov a Tadžikov,
spolu s Arabmi a Gudžarmi,
Pamircami, Nuristancami,
Brahuicami, a Kizilbashmi,
Tiež s Aimakmi a Pašajmi,
Táto krajina bude svietiť navždy,
ako slnko na modrej oblohe,
v hrudi Ázie,
zostane navždy ako srdce,
My budeme nasledovať jedného Boha,
My všetci volajme, "Alah je veľký!", my všetci volajme, "Alah je Veľký!"

Afganistan
Lenar Iľdusovič Giľmullin

Lenar Iľdusovič Giľmullin,  (* 17. jún 1985, Kazaň, vtedy ZSSR – † 22. jún 2007, Kazaň, Rusko) bol ruský futbalista tatárskeho pôvodu.

Bol obrancom ruského prvoligového tímu Rubin Kazaň (2003-2007) a zároveň aj členom reprezentačnej dvadsaťjednotky (2005-2007). 

V noci zo 17. na 18. júna havaroval pri ceste z oslavy svojich 22. narodenín, keď motocykel, na ktorom sedel ako spolujazdec, zišiel pri vysokej rýchlosti z cesty. Bol prevezený do nemocnice, kde ležal v kóme s poškodením mozgu. Večer 22. júna zraneniam podľahol.

Externé odkazy 
 O nehode
 Giľmullin na stránke sports.ru 

Narodenia v 1985
Úmrtia v 2007
Ruskí futbalisti
Hráči FK Rubin Kazaň
Športovci tatárskeho pôvodu
Ruské osobnosti tatárskeho pôvodu
Osobnosti z Kazane
Sekularizmus

Sekularizmus  je svetonázor alebo ideológia, zameraný/á na spoločnosť ako takú a verejný život ako taký a ignorujúci náboženstvo, prípadne aj požadujúci striktné oddelenie spoločnosti a verejného života - najmä štátu - od cirkvi. Pojem sa niekedy zamieňa s pojmom sekularizácia (zosvetštenie) a sekulárnosť (svetskosť).

Náboženstvo
Ateizmus
Zóny odolnosti

Zóny odolnosti rastlín (z anglického hardiness zone) sú zóny, ktoré určujú geografické regióny, v ktorých je schopný daný rastlinný druh existovať. Definované sú teplotnou odolnosťou rastliny a minimálnou teplotou, ktorú je druh schopný prežiť.

Zóny boli po prvýkrát vytvorené United States Department of Agriculture (USDA) a následne boli prevzaté aj pre ostatné regióny sveta. Určené sú minimálnou teplotou nameranou počas zimy (definované ako priemerná minimálna ročná teplota). Takže ak 5 po sebe idúcich zím je minimálna zimná teplota −14 °C, −12 °C, −8 °C, −16 °C, a −13 °C znamená to, že výsledna minimálna teplota je −12.6 °C, a územie patrí do zóny 7.

Väčšina územia Slovenska a Česka patrí do zóny 6, najvyššie polohy do zóny 5.

Výhody a nevýhody 
Zóny odolnosti sú užitočné v mnohých prípadoch, pretože extrémne (najnižšie) zimné teploty sú hlavným faktorom ovplyvňujúcim prežívanie rastlín a rozhodujú o tom, či sa dá druh pestovať vonku vo voľnej pôde na danom mieste alebo nie. Najväčšou nevýhodou je, že v tejto škále nie sú započítavané letné teploty. Takto miesta, ktoré môžu mať rovnakú minimálnu zimnú teplotu, ale výrazne rozdielne letné teploty, budú spadať do rovnakej zóny. Preto napríklad Shetlandy a južná Alabama, obe sú v zóne 8 a 9 a majú rovnaké zimné minimá, ale ich klíma je veľmi rozdielna. V lete kontinentálna klíma Alabamy je o 20 °C teplejšia ako oceánická klíma Shetland, a preto len malé množstvo rastlín sa dá pestovať na oboch miestach. Shetlandy majú 1 až 8 dní v roku teplotu nad 30 °C, zatiaľ čo Alabama 61 až 150. V praxi to znamená, že druh, ktorý sa dá pestovať v USA a bez problémov jeho semená dozrievajú, sa na Shetlandich pestovať nedá, pretože mu nikdy nedozrejú semená.

Austrália, hoci je obklopená oceánom, je suchšia než Európa alebo USA. Čísla stupnice odolnosti v Austrálii sú iné ako pre USA, ale obe stupnice sú vzájomne prevoditeľné.

Odolnosť rastlín znamená schopnosť prežívania rastlín v podmienkach určitého miesta, vrátane odolnosti voči teplu, pôdnej vlhkosti, zrážkam a pod. Mapy odolnosti vyjadrujú iba odolnosť voči nízkym teplotám, a sú veľmi zjednodušené (neberú do úvahy mikroklimatické rozdiely). Napríklad sú rastliny zasiahnuté viac jednou extrémne nízkou nočnou teplotou alebo počet mrazových dní (teda dĺžka zimy) je dôležitejšia? V skutočnosti oba faktory sú dôležité. Ďalší aspekt je, že rastlina môže nejaký čas prežiť v danom území ale jeden zriedkavý mrazový deň ju môže zabiť.

Nízka teplota nie je jediný faktor ovplyvňujúci prežitie rastlín. Rovnako dôležitá je aj vysoká letná teplota, zrážky, pôdna reakcia, pôdna teplota. Taktiež mnohé rastliny aby kvitli a teda mohli vytvoriť semená a v danom území tak dlhodobo prežívať potrebujú, potrebujú určitý pomer dňa a noci.

Iné projekty

Externé odkazy 
Good hardiness article for the hobby gardener
Hardiness Zone maps for several continents
Interactive USDA Plant Hardiness Zone Map
Sunset Magazine Garden Climate Zone Map
American Horticultural Society Heat Zone Map
Freeze/Frost data from NOAA
Data on plant hardiness in Ireland

Poľnohospodárstvo
Záhradníctvo
Baranec (vrch v Malých Karpatoch)

Baranec je vrch v geomorfologickom celku Malé Karpaty. Vrch leží v Chránenej krajinnej oblasti Malé Karpaty.

Nachádza sa na severnom okraji podcelku Brezovské Karpaty a dosahuje nadmorskú výšku  Od zvyšku pohoria na juhu je odrezaný údolím potoka Bystrina. Vypína sa nad mestom Brezová pod Bradlom, má pravidelný oválny pôdorys, južné svahy spadajúce do údolia Bystriny sú o niečo strmšie ako severné.

Referencie 

Vrchy v Malých Karpatoch
Brezová pod Bradlom
Vrchy v okrese Myjava
Vrchy pod 1000 metrov na Slovensku
Havajské kráľovstvo

Havajské kráľovstvo bol štát na Havajských ostrovoch v rokoch 1810 - 1893. Vznikol postupne v rokoch 1795 až 1810, keď ostrov Havaj dobyl susedné ostrovy O'ahu, Maui, Moloka'i, Lana'i a Kaua'i. Bol to prvý spoločný štát Havajských ostrovov. V roku 1893 bola kráľovná Lili'uokalani zvrhnutá v štátnom prevrate, ktorý začali americkí podnikatelia. O päť rokov neskôr sa Havaj stal teritórium USA, a v roku 1959 štátom.

Iné projekty 

Dejiny USA
Havaj (štát USA)
Zaniknuté štáty Austrálie a Oceánie
AEGON International

AEGON International je ženský tenisový turnaj kategórie WTA Premier Tournaments na okruhu WTA, ktorý sa koná v anglickom Eastbourne. Hrá sa na trávnatom povrchu od roku 1974. Turnaj bol v minulosti známy pod názvami Hastings Direct International Championships a International Women's Open. Rekord v počte víťazstiev v dvojhre drží Martina Navrátilová s 11 titulmi.

Výsledky

Dvojhry

Štvorhry

Externé odkazy 
 Oficiálna stránka turnaja

Tenisové turnaje v Spojenom kráľovstve
Vzniklo v 1974
Lopušná

Lopušná môže byť:

 miestna časť obce Lopušné Pažite v okrese Kysucké Nové Mesto
 potok v Malej Fatre, pozri Lopušná (prítok Zázrivej)
 potok vo Veľkej Fatre (v povodí Revúcej), pozri Lopušná (prítok Revúcej)
 potok vo Veľkej Fatre (v povodí Turca), pozri Lopušná (prítok Teplice)
 potok v Popradskej kotline, pozri Lopušná (prítok Mlynice)
 vrch (1 030,7 m n. m.) vo Veľkej Fatre, pozri Lopušná (vrch)
 vrch v Javorníkoch, pozri Lopušná (vrch v Javorníkoch)

Pozri aj 

 Lopušná dolina
Union (Union County, New Jersey)

Union je sídlo v okrese Union County v americkom štáte New Jersey. Podľa sčítania z roku 2000 tu žilo 54 405 obyvateľov. Mesto je súčasťou metropolitnej oblasti Greater New York.

Externé odkazy 
 Union 
 Union County, New Jersey 
 Union Public School District 
 Department of Education, NJ 
 National Center of Education Statistic 

Mestá v New Jersey
Metropolitná oblasť New York
Kiss

Kiss môže byť:

 anglický výraz pre bozk
 hudobná skupina, pozri Kiss (skupina)
 prvý štúdiový album skupiny Kiss, pozri Kiss (album)
 pieseň Princea, pozri Kiss (pieseň)
 EOS Kiss Digital

Osoby 
 József Kiss
 Michal Kiss

Pozri aj:
 The Kiss
Springfield (Virgínia)

Springfield  je mesto vo Fairfax County v americkom štáte Virgínia. Podľa údajov z roku 2000 je počet obyvateľov 30 417.

Externé odkazy 
 Greater Springfield Online

Mestá vo Virgínii
Accordion (GUI)

Accordion (v preklade harmonika) je prvok grafického užívateľského rozhrania (GUI – angl. Graphical User Interface), ktorý pozostáva z viacerých nad sebou usporiadaných sekcií. Každá sekcia sa dá rozbaliť (anglicky expand), alebo zbaliť (anglicky collapse), pričom rozbalenie jednej sekcie spôsobí zbalenie tej, ktorá bola rozbalená predtým.

Accordion sa používa aj pri návrhu web stránok.

Externé odkazy 
Prvok Accordion pre Ext JS - JavaScript knižnicu demo s návodom, ako integrovať Accordion do web stránky
Your head
ASP.NET AJAX Control Toolkit
HedgerWow DHTML Widget: Accordion Menu 2.0
mootools Tutorial (efekt sa tam nazýva sliding shelf – posúvacia polica) on MONFX
Accordion Interface Demo skriptu Accordionu

World Wide Web
Grafické používateľské rozhranie
Caburgua-Huelemolle

Caburgua-Huelemolle je menší vulkanický komplex, pozostávajúci z niekoľkých troskových kužeľov prevažne bazaltového zloženia. Nachádza sa v centrálnej časti Čile, približne 20 km východne od jazera Villarrica. Podľa stratigrafických záznamov je odhadovaný vek poslednej erupcie medzi 6 000 až 8 000 rokmi.

Zoznam vulkanických foriem poľa Caburgua-Huelemolle 
 Troskové kužele
 Pichares
 Volcanes de Caburga 995 m
 Volcán Helemolle 863 m
 Volcán Redondo 1 496 m

Externé odkazy 
 www.volcano.si.edu - vulkanický komplex Caburgua-Huelemolle na Global Volcanism Program (anglicky)

Sopky Čile
Troskové kužele
Villarrica (sopka)

Villarrica je aktívna sopka, nachádzajúca sa v čilskom regióne Araucanía, neďaleko mesta a jazera s rovnakým menom. Je to jeden z najaktívnejších stratovulkánov v tejto časti Ánd. Len od 16. storočia bolo zaznamenaných viac ako 40 erupcií, viaceré plínijského typu.

Sopka leží na staršej, neskoropleistocénnej kaldere s priemerom približne . Ďalšia,  široká kaldera, ktorá vznikla približne pred 3 500 rokmi, leží vo vnútri väčšej kaldery (presnejšie pri jej severozápadnom okraji). Villarrica je tvorená bazaltami a andezitmi a jej svahy sú posiate rôznymi troskovými kužeľmi. Vrchol je pokrytý trvalým ľadom, čo rapídne zväčšuje výskyt lahárov a bahnotokov, ničiacich mestečká a dediny na svahoch sopky.

Iné projekty 
.

Externé odkazy 
 www.volcano.si.edu – stratovulkán Villarrica na Global Volcanism Program (anglicky)

Sopky Čile
Stratovulkány
Aktívne sopky
Alexandria (Virgínia)

Alexandria je mesto v americkom štáte Virgínia. Podľa údajov z roku 2000 je počet obyvateľov  128 284. Nachádza sa na severe Virgínie, okolo 9,6 km od Washingtonu D.C.. 

Historické centrum Alexandrie je známe ako Old Town (slovensky: Staré Mesto). Je to hlavným miestom pre turistov a pre nočný život.

Partnerské mestá
 Dundee, Škótsko
 Caen, Francúzsko
 Giumri, Arménsko
 Helsingborg, Švédsko

Externé odkazy
Mesto Alexandria
Alexandria, Virginia, Sprievodca

 

Mestá vo Virgínii
Argonauti

Argonauti (z gr. argonautai - plaviaci sa na lodi Argo; gr. argo - rýchly) boli hrdinovia z gréckej mytológie, ktorí sa zúčastnili na dobrodružnej plavbe za zlatým rúnom.

Podľa starej gréckej báje chcel iólsky kráľ Peliás zabrániť tomu, aby jeho synovec Iasón prevzal kráľovský trón, ktorý mu právom patril. Preto vymyslel pre neho neuveriteľnú úlohu - na dôkaz, že je spôsobilý vládnuť, má Iasón priniesť z ďalekej Kolchidy (na dnešnom čiernomorskom pobreží Kaukazu - Západné Gruzínsko) od mocného kráľa Aiéta zlaté baranie rúno. Iasón Peliovu úlohu prijal, povolal si však najslávnejších hrdinov z celého Grécka ako Orfeus, aby ho na ceste sprevádzali.

Počas plavby zažili argonauti mnoho dobrodružstiev: príjemne prežili istý čas na "ženskom ostrove" Lémnos, v Propontide (Marmarské more), pobili šesťrukých obrov, zahnali položeny-polovtákov Harpye a vďaka pomoci bohyne Atény, ktorá sa s Hérou neúnavne pričiňovala o úspech výpravy, bezpečne preplávali medzi Symplégadami - dvomi skalami, ktoré strážili Bosporskú úžinu a neustále sa rozostupovali a zrážali. Po dlhej plavbe sa dostali k cieľu, no mocný kráľ sa rúna nechcel vzdať. Jeho dcéra Médeia sa zaľúbila do Iasóna a s jej pomocou sa argonauti rúna zmocnili. Cestou domov im Médeia preukázala ďalšie služby a tým im pomohla k šťastnému návratu domov.

Iné projekty 

Postavy gréckej mytológie
Bhagavadgíta

Bhagavadgíta alebo Bhagavadgítá (skt. भगवद् गीता - bhagavad gíta/iný prepis: bhagavad gítá; doslova: „Pieseň Vznešeného“) alebo Bhagavad gíta/Bhagavad gítá je jedna z najvýznamnejších posvätných kníh hinduizmu. Niekedy býva dokonca označovaná za „Bibliu hinduizmu“, pretože ju ako autoritu prijímajú všetky hlavné filozofické tradície (daršany). Obyčajne sa chápe ako samostatná kniha, ale je vlastne súčasťou rozsiahleho staroindického eposu Mahábhárata (konkrétne kapitoly 25-42 knihy Bhíšmaparvan). Je rozdelená na 18 spevov a dohromady má 700 veršov. Jej význam vo vývoji indického myslenia je vskutku veľký.

História textu 
Čas vzniku nie je ľahké zistiť. Samotná Mahábhárata vznikala postupným pridávaním a rozširovaním počas cca. 800 rokov od 4. stor. pred Kr. až do 4. stor. po Kr. Bhagavadgíta bola pravdepodobne dokončená asi v 2. stor. po Kr. Je ale takmer isté, že vznikala až niekoľko storočí. Podľa tradície však je Bhagavadgíta neoddeliteľnou súčasťou Mahábháraty spísanej pred začiatkom kalijugy.

Obsah 
Obsahom Bhagavadgíty je rozprava medzi Krišnom a Ardžunom (jedným z Pánduovcov, pozri obsah Mahábharáty). Ardžuna sa pýta otázky, ako napríklad: „Čo vlastne nutká človeka k tomu, aby páchal hriech?“ – Krišna odpovedá: „Je to túžba, je to hnev splodený povahou, ktorá sa domáha moci...“ Po hlbokej filozofickej rozprave sa dej Bhagavadgíty blíži k boju. Krišna odmieta Ardžunove pochybnosti, že je to len zbytočné krviprelievanie. Po ťažkých bojoch napokon vyhráva spravodlivosť a Kuruovci sú porazení.

Zdroje

Iné projekty

Externé zdroje 
 Text Bhagavadgíty v preklade R. Janíčka 

Hinduizmus
Indická filozofia
Mahábhárata
Mencheca

Mencheca je názov neaktívneho, masívne erodovaného stratovulkánu, nachádzajúceho sa v južnej časti Čile. Vrchol sopky je tvorený kalderou s priemerom . Na severovýchodnom okraji svahu a úpätí sa nachádzajú početné maary a dacitové troskové kužele, datované na koniec pleistocénu až začiatok holocénu

Externé odkazy 
 www.volcano.si.edu – stratovulkán Mencheca na Global Volcanism Program  

Sopky Čile
Stratovulkány
Antillanca

Antillanca je vulkanický komplex, nachádzajúci sa v južnej časti Čile, asi  juhovýchodne od jazera Puyehue. Komplex je tvorený niekoľkými, prevažne bazaltovými až andezitovými troskovými kužeľmi, menšími stratovulkánmi a maarmi. O poslednej erupcii nie je žiadna zmienka, no podľa stupňa zachovania hornín sa odhaduje na koniec pleistocénu a začiatok holocénu.

Zoznam vulkanických foriem komplexu Antillanca 
 Stratovulkány
 Casablanca ()
 Fiucha ()
 Sarnoso ()
 Troskové kužele
 Anticura	 	 	 
 Arrayanes
 Colorado
 Cordón de Alvarez
 Cerro Frutilla
 Haique
 Pajaritos	 	 	 
 Piuqueens
 Rayhuen

Externé odkazy 
 www.volcano.si.edu – vulkanický komplex Antillanca na Global Volcanism Program 

Sopky Čile
Stratovulkány
Puntiagudo-Cordón Cenizos

Puntiagudo-Cordón Cenizos je zaľadnený vulkanický komplex, nachádzajúci sa v čilskom regióne Los Lagos neďaleko jazier Rupanco a Todos. Komplex je tvorený starším, neskoro pleistocénnym stratovulkánom Puntiagudo a reťazou menších troskových kužeľov a stratovulkánov, tiahnucou sa v dĺžke  smerom na severovýchod od vulkánu. Na stavbe komplexu sa podieľajú hlavne andezity a bazalty. Jediná erupcia bola pozorovaná v roku 1850.

Iné projekty 
.

Externé odkazy 
 www.volcano.si.edu – stratovulkán Puntiagudo-Cordón Cenizos na Global Volcanism Program  

Sopky Čile
Stratovulkány